સુકાની જેસન હોલ્ડર ટીમમાં ઓલ-રાઉન્ડરની ભૂમિકા ભજવી રહ્યો છે. બોલિંગમાં તે પ્રભાવી રહ્યો છે અને બેટિંગમાં પણ તેને સારૂ પ્રદર્શન કર્યું હતું. જોકે, બોલિંગમાં તેને બીજા છેડે યોગ્ય સહકાર સાંપડ્યો નથી. તેનો અનુભવી ઝડપી બોલર કેમર રોચ નિષ્ફળ રહ્યો છે જ્યારે સ્ટાર સ્પિનર દેવેન્દ્ર બિશુ અપેક્ષા પ્રમાણે પ્રદર્શન કરી શક્યો નથી. તેથી વન-ડે શ્રેણીમાં વળતો પ્રહાર કરવા ઈચ્છતી વેસ્ટ ઈન્ડિઝની ટીમે બેટિંગ અને બોલિંગમાં ઝડપથી સુધારો કરવો પડશે.